
64 DR.30.6.2008 

 
sesuatu yang inovatif mahupun kreatif dalam cadangan strategi mikro ekonomi negara yang 
membolehkan Malaysia menuju ke arah negara yang progresif dan kompetitif.  

■1600 

 Tuan Yang di-Pertua, jika dibandingkan pertumbuhan ekonomi negara pada tahun 
2000, tahun permulaan Rancangan Malaysia Kelapan dengan tahun 2006. Tahun 
permulaan Rancangan Malaysia Kesembilan, kadar pertumbuhan merosot dari 8.9% ke 
hanya 5.9%. Manakala pertumbuhan pelaburan merosot dari 27.3% kepada 20.7%.  Lebih 
ketara lagi, nisbah eksport berbanding KDNK pada tahun 2006 merosot kepada 117% 
daripada 124.4% pada tahun 2000.  Kemerosotan eksport barangan pembuatan dan import 
barangan modal seperti mesin, jentera dan sebagainya untuk mentransformasikan ekonomi 
menyebabkan gross capital formation, dengan izin, atau pembentukan modal kasar merosot 
dari 27.3% pada tahun 2000 kepada 20.7% pada tahun 2006. 

 Daripada petunjuk-petunjuk ini, apakah ekonomi negara dapat dipacu ke status 
negara maju? Adakah strategi pertumbuhan ekonomi yang berdasarkan perbelanjaan 
domestik swasta dan kerajaan untuk menjana pertumbuhan dapat memindah negara 
Malaysia untuk menjadi gemilang dari status membangun, kepada sebuah negara yang 
maju? Jadi negara kita sangat memerlukan rancangan menyeluruh dalam kerangka 
ekonomi mikro yang inovatif dan kreatif. Ini adalah untuk menjana pertumbuhan ekonomi 
masa depan dan memacu negara ke arah yang lebih progresif dan kompetitif. 

 Dalam laporan  Strategies For Sustained Growth and Inclusive Development, yang 
dikeluarkan oleh Commission on Growth and Development dan Bank Dunia, dinyatakan 
semua negara yang tumbuh dengan pesat dan berdaya tahan seperti 13 buah negara 
termasuk Singapura, yang kita telah hilang Pulau Batu Puteh. Korea Selatan, Taiwan, Hong 
Kong dan lain-lain, berjaya memindah ekonomi mereka dari negara membangun kepada 
negara maju setelah mengalami kadar pertumbuhan purata 8% selama 25 tahun, dan 
mereka mempunyai ciri-ciri berikut Tuan Yang di-Pertua: 

(i) mengeksploitasi ekonomi global sepenuhnya; 

(ii) mengekalkan kestabilan ekonomi mikro; 

(iii) mengumpul simpanan dan pelaburan pada kadar yang tinggi; 

(iv) membiarkan pasaran menentu penggunaan bahan-bahan; 

(v) mempunyai kepimpinan kerajaan yang komited, 
berkemampuan dan credible; 

(vi) melabur secara besar-besaran dalam meningkat mutu 
pendidikan dan kesihatan. 

Bukan mercu-mercu tanda sahaja tetapi pendidikan dan kesihatan, penting Tuan 
Yang di-Pertua. Sekarang, adakah strategi negara selari dengan keenam-enam prinsip ini 
untuk menjana pertumbuhan ekonomi yang tinggi dan berdaya tahan bagi mencapai status 
negara maju? Bandingkan keenam-enam prinsip ini dengan keadaan ekonomi negara kita 
yang tumbuh sederhana berasaskan perbelanjaan domestik, swasta dan kerajaan. Diliputi 
pula dengan kadar inflasi yang tinggi. Implikasinya akan ternyata dalam ekonomi negara 
untuk beberapa tahun yang akan datang. Adakah kita mengeksploitasi ekonomi global 
sepenuhnya dan memelihara kestabilan ekonomi mikro? Jawapannya tidak. Kerajaan 
melaksanakan rejim kawalan modal dan mengasingkan diri dari ekonomi global ketika 
menghadapi krisis kewangan Asia. 

Walaupun kerajaan telah memberi kelonggaran dan menarik balik beberapa 
peruntukan, tetapi masih terus mengekalkan sedikit sebanyak kawalan tersebut sehingga 
kini.  Apabila kerajaan memilih untuk melaksanakan kawalan modal, walaupun untuk 
sementara waktu, ia telah mengubah ciri ekonomi mikro negara buat selama-lamanya. 
Akibatnya, ekonomi Malaysia tersisih dari ekonomi global. Masyarakat pelabur baik 
tempatan mahupun asing terutamanya yang mengalami kejutan ketika kawalan modal 
dilaksanakan mempunyai tanggapan baru terhadap kestabilan rangka ekonomi makro 
negara. Kini, kita menanggung kesan pelaksanaan polisi itu yang menyaksikan 
kemerosotan pengeluaran barangan pembuatan dan tidak lagi berdaya mengeksploitasi 



sesuatu yang inovatif mahupun kreatif dalam cadangan strategi mikro ekonomi negara yang membolehkan Malaysia menuju ke arah negara yang progresif dan kompetitif. #1600. Tuan Yang di-Pertua, jika dibandingkan pertumbuhan ekonomi negara pada tahun 2000, tahun permulaan Rancangan Malaysia Kelapan dengan tahun 2006. Tahun permulaan Rancangan Malaysia Kesembilan, kadar pertumbuhan merosot dari 8.9% ke hanya 5.9%. Manakala pertumbuhan pelaburan merosot dari 27.3% kepada 20.7%. Lebih ketara lagi, nisbah eksport berbanding KDNK pada tahun 2006 merosot kepada 117% daripada 124.4% pada tahun 2000. Kemerosotan eksport barangan pembuatan dan import barangan modal seperti mesin, jentera dan sebagainya untuk mentransformasikan ekonomi menyebabkan gross capital formation, dengan izin, atau pembentukan modal kasar merosot dari 27.3% pada tahun 2000 kepada 20.7% pada tahun 2006. Daripada petunjuk-petunjuk ini, apakah ekonomi negara dapat dipacu ke status negara maju? Adakah strategi pertumbuhan ekonomi yang berdasarkan perbelanjaan domestik swasta dan kerajaan untuk menjana pertumbuhan dapat memindah negara Malaysia untuk menjadi gemilang dari status membangun, kepada sebuah negara yang maju? Jadi negara kita sangat memerlukan rancangan menyeluruh dalam kerangka ekonomi mikro yang inovatif dan kreatif. Ini adalah untuk menjana pertumbuhan ekonomi masa depan dan memacu negara ke arah yang lebih progresif dan kompetitif. Dalam laporan Strategies For Sustained Growth and Inclusive Development, yang dikeluarkan oleh Commission on Growth and Development dan Bank Dunia, dinyatakan semua negara yang tumbuh dengan pesat dan berdaya tahan seperti 13 buah negara termasuk Singapura, yang kita telah hilang Pulau Batu Puteh. Korea Selatan, Taiwan, Hong Kong dan lain-lain, berjaya memindah ekonomi mereka dari negara membangun kepada negara maju setelah mengalami kadar pertumbuhan purata 8% selama 25 tahun, dan mereka mempunyai ciri-ciri berikut Tuan Yang di-Pertua: (i) mengeksploitasi ekonomi global sepenuhnya; (ii) mengekalkan kestabilan ekonomi mikro; (iii) mengumpul simpanan dan pelaburan pada kadar yang tinggi; (iv) membiarkan pasaran menentu penggunaan bahan-bahan; (v) mempunyai kepimpinan kerajaan yang komited, berkemampuan dan credible; (vi) melabur secara besar-besaran dalam meningkat mutu pendidikan dan kesihatan. Bukan mercu-mercu tanda sahaja tetapi pendidikan dan kesihatan, penting Tuan Yang di-Pertua. Sekarang, adakah strategi negara selari dengan keenam-enam prinsip ini untuk menjana pertumbuhan ekonomi yang tinggi dan berdaya tahan bagi mencapai status negara maju? Bandingkan keenam-enam prinsip ini dengan keadaan ekonomi negara kita yang tumbuh sederhana berasaskan perbelanjaan domestik, swasta dan kerajaan. Diliputi pula dengan kadar inflasi yang tinggi. Implikasinya akan ternyata dalam ekonomi negara untuk beberapa tahun yang akan datang. Adakah kita mengeksploitasi ekonomi global sepenuhnya dan memelihara kestabilan ekonomi mikro? Jawapannya tidak. Kerajaan melaksanakan rejim kawalan modal dan mengasingkan diri dari ekonomi global ketika menghadapi krisis kewangan Asia. Walaupun kerajaan telah memberi kelonggaran dan menarik balik beberapa peruntukan, tetapi masih terus mengekalkan sedikit sebanyak kawalan tersebut sehingga kini. Apabila kerajaan memilih untuk melaksanakan kawalan modal, walaupun untuk sementara waktu, ia telah mengubah ciri ekonomi mikro negara buat selama-lamanya. Akibatnya, ekonomi Malaysia tersisih dari ekonomi global. Masyarakat pelabur baik tempatan mahupun asing terutamanya yang mengalami kejutan ketika kawalan modal dilaksanakan mempunyai tanggapan baru terhadap kestabilan rangka ekonomi makro negara. Kini, kita menanggung kesan pelaksanaan polisi itu yang menyaksikan kemerosotan pengeluaran barangan pembuatan dan tidak lagi berdaya mengeksploitasi.